CELEX: 62019TN0189
Language: mt
Date: 2019-04-03 00:00:00
Title: Kawża T-189/19: Rikors ippreżentat fit-3 ta’ April 2019 — Haikal vs Il-Kunsill

3.6.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 187/82
            
         
      Rikors ippreżentat fit-3 ta’ April 2019 — Haikal vs Il-Kunsill
      (Kawża T-189/19)
      (2019/C 187/89)
      Lingwa tal-kawża: il-Bulgaru
      
         Partijiet
      
      
         Rikorrent: Maen Haikal (Damasku, is-Sirja) (rappreżentant: Stanislav Koev, avukat)
      
         Konvenut: Il-Kunsill tal-Unjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tiddikjara li r-rikors ineżami huwa ammissibbli u fondat fl-intier tiegħu u tiddikjara li t-talbiet kollha invokati f’dan ir-rikors huma ġustifikati,
               
            
                  —
               
               
                  tikkonferma li l-atti kkontestati jistgħu jiġu annullati parzjalment,
               
            
                  —
               
               
                  tannulla parzjalment id-Deċiżjoni ta’ Implimentazzjoni tal-Kunsill (PESK) 2019/87 tal-21 ta’ Jannar 2019 li timplimenta d-Deċiżjoni 2013/255/PESK dwar miżuri restrittivi kontra s-Sirja, sa fejn huwa kkonċernat Maen Haikal,
               
            
                  —
               
               
                  tannulla parzjalment ir-Regolament ta’ Implimentazzjoni tal-Kunsill (UE) 2019/85 tal-21 ta’ Jannar 2019 li jimplimenta r-Regolament (UE) Nru 36/2012 dwar miżuri restrittivi fid-dawl tas-sitwazzjoni fis-Sirja, sa fejn huwa kkonċernat Maen Haikal, u
               
            
                  —
               
               
                  tikkundanna lill-Kunsill tal-Unjoni Ewropea jħallas l-ispejjeż legali kollha tar-rikorrent, inklużi l-ispejjeż, l-onorarji u spejjeż oħra, marbuta mal-protezzjoni tiegħu.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka seba’ motivi.
      
                  1.
               
               
                  L-ewwel motiv: ksur tal-obbligu ta’ motivazzjoni min-naħa tal-Kunsill — Artikolu 6 tal-Konvenzjoni dwar il-Protezzjoni tad-Drittijiet tal-Bniedem (KEDB), Artikolu 296 tat-Trattat dwar il-Funzjonament tal-Unjoni Ewropea (TFUE) u Artikolu 41 tal-Karta tad-Drittijiet Fundamentali tal-Unjoni Ewropea.
               
            
                  2.
               
               
                  It-tieni motiv: ksur tal-prinċipju ta’ legalità u ta’ proporzjonalità bejn ir-reat u s-sanzjoni — Artikolu 49 tal-Karta tad-Drittijiet Fundamentali.
               
            
                  3.
               
               
                  It-tielet motiv: ksur tad-dritt għal protezzjoni ġudizzjarja effettiva — Artikoli 6 13 tal-KEDB, Artikolu 215 TFUE u Artikoli 41 u 47 tal-Karta tad-Drittijiet Fundamentali.
               
            
                  4.
               
               
                  Ir-raba’ motiv: żball ta’ evalwazzjoni min-naħa tal-Kunsill.
               
            
                  5.
               
               
                  Il-ħames motiv: ksur tad-dritt għall-proprjetà, tal-prinċipju ta’ proporzjonalità u tal-libertà ta’ intrapriża — Artikolu 1 tal-Protokoll Addizzjonali tal-KEDB u Artikolu 17 tal-Karta tad-Drittijiet Fundamentali.
               
            
                  6.
               
               
                  Is-sitt motiv: ksur tad-dritt għal kundizzjonijiet tal-għajxien normali — Artikoli 2 u 4 tal-Karta tad-Drittijiet Fundamentali u Artikoli 3 u 25 tad-Dikjarazzjoni Universali dwar id-Drittijiet tal-Bniedem tan-Nazzjonijiet Uniti.
               
            
                  7.
               
               
                  Is-seba’ motiv: indħil serju fid-dritt għal reputazzjoni — Artikoli 8 u 10(2) tal-KEDB.